Vaatleme näiteks protseduuri  paus , mis tekitab etteantud pikkusega pausi programmi töös. Seda protseduuri saab kasutada objektide liikumise ja animatsiooni määramiseks ning ka lihtsalt pausi tekitamiseks kahe tegevuse vahel.  Proteduuri  sisendparameetriks on pausi pikkus  pp  sekundites. Selle liitmisel taimeri jooksvale ajale saadakse pausi lõpuaeg pl. Protseduuri põhiosa moodustab etteantud kestvusega "tühi" kordus. Igal täitmisel annab  DoEvents -lause hetkeks täitmisjärje Windows'ile, võimaldades viimasel täita teisi tegevusi, sh muuta vajadusel ka ekraani kuva. If-lauses iga kord kontrollitakse, kas taimeri väärtus on ületanud pausi lõpuaja pl, kui jah - väljutakse kordusest, kui ei - jätkatakse  lause täitmist.